**V ý z v a**

na predloženie ponuky v zákazke s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o VO“)

# identifikácia

Bratislavské bábkové divadlo

Dunajská 36

811 08 Bratislava

IČO: 00164879

**Kontaktná osoba:**

Ing. Ján Brtiš - riaditeľ

tel. číslo: 0903463061

e-mail: brtis@babkovedivadlo.sk

# NÁZOV a Predmet zákazky

* 1. **Názov zákazky**

**„Revitalizácia projektovej dokumentácie rekonštrukcie Bratislavského bábkového divadla“**

* 1. **Predmet zákazky**

Predmetom zákazky je aktualizácia projektovej dokumentácie vypracovanej spoločnosťou Ateliér 3ab, s.r.o., Záborského 42, 831 03 Bratislava, autor projektu Ing. arch. Andrej Drgoňa.

* 1. **Identifikácia predmetu obstarávania podľa Spoločného slovníka obstarávania (CPV):**

71250000-5 Architektonické a inžinierske služby a dozor

* 1. **Opis predmetu zákazky:**

Predmetom tejto zákazky je výber najvhodnejšej spoločnosti/ponuky, ktorá zabezpečí predmet zákazky definovaný v***bode 2*** Výzvy na predloženie ponuky (ďalej len „Výzva“).

* 1. Predpokladaná hodnota zákazky: **46 000,00** **EUR bez DPH**

# Podmienky plnenia

* 1. Na predmet zákazky uvedený v ***bode 2*** Výzvy bude vystavená *objednávka*. Podmienky plnenia sú podrobne uvedené v***Prílohe č. 4*** Výzvy.
  2. Miesto plnenia je: Bratislavské bábkové divadlo, Dunajská 36, 811 08 Bratislava, katastrálne územie staré mesto: Bratislava LV 3175, parc. číslo: 8838, súpis. 3623
  3. Termín realizácie predmetu zákazky je: najneskôr do 8 týždňov odo dňa nadobudnutia účinnosti objednávky.
  4. O ďalšom postupe bude uchádzač informovaný verejným obstarávateľom v lehote viazanosti ponúk.

# podmienky účasti uchádzačov

* 1. Uchádzač musí spĺňať všetky nasledovné podmienky týkajúce sa **osobného postavenia**.

Verejného obstarávania sa môže zúčastniť len ten, kto spĺňa podmienky účasti týkajúce osobného postavenia podľa § 32 ods.1 zákona o VO.

***Požaduje sa*** ***preukázanie splnenia podmienok osobného postavenia podľa § 32 ods. 1 zákona o VO:***

* + 1. predložením *čestného vyhlásenia* podpísaného oprávnenou osobou uchádzača, že uchádzač spĺňa podmienky osobného postavenia v celom rozsahu v zmysle *§ 32 ods. 1 zákona o VO.* (***Príloha č. 2*** Výzvy), ***alebo*** *predložením dokladov* podľa § 32 ods. 2, resp. podľa ods. 4 a/alebo ods. 5 zákona v rozsahu a platnosti v zmysle zákona o VO, ***alebo*** *zápisom do zoznamu hospodárskych subjektov* v zmysle § 152 zákona o VO.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

Splnenie predmetných podmienok účasti podľa § 32 ods. 1 písm. e) zákona o VO preukazuje člen skupiny len vo vzťahu k tej časti predmetu zákazky, ktorú má zabezpečiť.

V prípade, že verejný obstarávateľ bude mať pochybnosti o tom, že uchádzač spĺňa podmienky účasti podľa § 32 zákona o VO, požiada uchádzača o predloženie dokladov preukazujúcich splnenie týchto spochybnených podmienok účasti.

* 1. Uchádzač musí spĺňať nasledovné podmienky účasti týkajúce sa **technickej alebo odbornej spôsobilosti**:

Požaduje sa ***preukázanie technickej alebo odbornej spôsobilosti podľa § 34 ods. 1 písm. g) zákona:***

4.2.1 predložením *dokladu o odbornej spôsobilosti na výkon činnosti osoby zodpovednej za projektovú dokumentáciu*, t.j. autorizačným osvedčením vydaným SKA (slovenská komora architektov) alebo SKSI (Slovenská komora stavebných inžinierov) v zmysle ust. § 4 alebo § 5 ods. 1 písm. a) zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších zmien a predpisov alebo ekvivalentným dokladom.

Verejný obstarávateľ pripúšťa aj ekvivalentné doklady vydané podľa všeobecne záväzných právnych predpisov členských štátov EÚ.

4.3 Uchádzač predloží *čestné vyhlásenie* podpísané oprávnenou osobou uchádzača, že súhlasí so všetkými podmienkami zákazky. (***Príloha č. 2*** Výzvy).

# Obhliadka miesta plnenia predmetu zákazky

* 1. Odporúča sa vykonať obhliadku miesta uskutočnenia predmetu zákazky, aby si záujemcovia sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou idú na ťarchu záujemcu.
  2. Kontaktná osoba pre obhliadku miesta plnenia: Ing. Ján Brtiš

Tel. č.: 0903463061

e-mail: [brtis@babkovedivadlo.sk](mailto:brtis@babkovedivadlo.sk)

# Obsah ponuky

* 1. Ponuka predložená uchádzačom bude obsahovať:
* doklady preukazujúce splnenie podmienok účasti uchádzača podľa ***bodu 4*** *Výzvy;*
* čestné vyhlásenie k podmienkam zákazky

***(Príloha č. 2*** *Výzvy*);

* vyplnený a oprávnenou osobou podpísaný „**Formulár pre prieskum trhu“**

***(Príloha č. 3*** Výzvy)

* vyplnené a oprávnenou osobou podpísané **„Obchodné podmienky“**

***(Príloha č. 4*** *Výzvy*);

* 1. Ak ponuku predkladá skupina dodávateľov:
* čestné vyhlásenie o vytvorení skupiny dodávateľov

***(Príloha č. 2*** *Výzvy*)

* plnomocenstvo v ktorom uchádzač preukazuje splnomocnenie pre konanie v mene skupiny dodávateľov.
  1. ***V prípade podpisu ponuky, alebo dokumentov oprávnenou osobou s výnimkou štatutára, verejný obstarávateľ požaduje listinu (splnomocnenie) preukazujúcu oprávnenie tejto osoby konať v mene uchádzača.***

# Miesto, LEHOTA A spôsob PREDKLADANIA PONUKY, LEHOTA VIAZANOSTI PONUKY

* 1. Uchádzač doručí ponuku na e-mailovú adresu kontaktnej osoby podľa ***bodu 1*** *Výzvy*.
  2. Spôsob doručenia: **elektronicky prostredníctvom e-mailu.**
  3. Ponuka a ďalšie doklady a dokumenty pri výbere uchádzača sa predkladajú v štátnom jazyku (t. j. v slovenskom jazyku). Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t. j. do slovenského jazyka (neplatí pre uchádzačov, ktorí majú sídlo v Českej republike. V takomto prípade doklady môžu byť predložené v pôvodnom, tzn. v českom jazyku).
  4. Lehota na predkladanie ponúk je stanovená do 8.2. 2019 do 14,00 hod.

***Ponuky predložené po*** ***lehote na predkladanie ponúk nebudú akceptované.***

* 1. Uchádzač je svojou ponukou viazaný do 22.2. 2019.

# Otváranie a preskúmanie ponúk

8.1 Verejný obstarávateľ si vyhradzuje právo vyhodnotiť splnenie podmienok účasti po vyhodnotení kritérií na vyhodnotenie ponúk.

8.2Verejný obstarávateľ si vyhradzuje právo vyhodnotiť splnenie podmienok účasti len u uchádzača, ktorý sa po vyhodnotení kritérií na vyhodnotenie ponúk umiestnil na prvom mieste v poradí. Ak uchádzač, ktorý sa po vyhodnotení kritérií umiestnil na prvom mieste v poradí, nepredložil niektorý z požadovaných dokladov, ktorým preukazuje splnenie podmienok účasti, alebo nespĺňa podmienky účasti, alebo jeho ponuka nezodpovedá podmienkam pre realizáciu zákazky, a tieto nedostatky nebolo možné odstrániť vysvetlením, resp. doplnením ponuky na základe výzvy verejného obstarávateľa, nebude jeho ponuka ďalej vyhodnocovaná a verejný obstarávateľ vyhodnotí ponuku uchádzača, ktorý sa umiestnil na ďalšom mieste v poradí.

8.3 Hodnotenie splnenia podmienok uvedených ***v bode 4*** Výzvy bude založené na posúdení predložených dokladov.

8.4 Platnou ponukou je ponuka, ktorá obsahuje náležitosti uvedené ***v bode 6*** Výzvy, neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými vo „Výzve na predloženie ponuky“ a neobsahuje také skutočnosti, ktoré sú v rozpore so všeobecne záväznými právnymi predpismi.

8.5 V prípade nejasnosti, pochybnosti a potreby objasnenia ponúk, prípadne potreby ich doplnenia zo strany verejného obstarávateľa, požiada verejný obstarávateľ uchádzača o vysvetlenie, resp. doplnenie svojej ponuky v lehote určenej verejným obstarávateľom.

# Kritérium na vyhodnotenie ponúk

* 1. Kritérium na vyhodnotenie ponúk je: *najnižšia celková cena v EUR s DPH za celý predmet zákazky.*

9.2 Ak uchádzač nie je platcom DPH, na túto skutočnosť upozorní. Verejný obstarávateľ bude ponúknutú cenu považovať za konečnú.

9.3 V prípade, ak uchádzač ku dňu predkladania ponuky nie je platcom DPH, avšak po vystavení objednávky sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platcu DPH, je ním predložená celková cena konečná a nemenná a bude považovaná za cenu na úrovni s DPH.

9.4 Verejný obstarávateľ si vyhradzuje právo odmietnuť všetky predložené ponuky.

9.5 Verejný obstarávateľ si vyhradzuje právo zmeniť podmienky zákazky.

9.6 Verejný obstarávateľ zašle oznámenie o výsledku uchádzačom, ktorí predložili ponuky v lehote na predkladanie ponúk v lehote viazanosti ponúk.

9.7 Uchádzač zaslaním ponuky bezvýhradne akceptuje všetky podmienky zákazky.

9.8 Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením zákazky, zmenou podmienok alebo akýmkoľvek rozhodnutím verejného obstarávateľa.

# Zrušenie zákazky

* 1. Verejný obstarávateľ si vyhradzuje právo zrušiť zákazku bez uvedenia dôvodu.

# Dôvernosť a ochrana osobných údajov

* 1. Verejný obstarávateľ počas priebehu tejto zákazky nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.
  2. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.
  3. Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Bratislave dňa 31.01.2019

..................................................

riaditeľ

Bratislavského bábkového divadla

**Zoznam príloh:**

Príloha č. 1: Podrobný opis predmetu zákazky

Príloha č. 2: Čestné vyhlásenia

Príloha č. 3: Formulár pre zákazku s nízkou hodnotou

Príloha č. 4: Obchodné podmienky

Príloha č. 5: Spôsob uplatnenia hodnotiaceho kritéria a spôsob určenia ceny

**Príloha č. 1: Podrobný opis predmetu zákazky**

***Predmetom zákazky*** je aktualizácia projektovej dokumentácie vypracovanej spoločnosťou Ateliér 3ab, s.r.o., Záborského 42, 831 03 Bratislava, autor projektu Ing. arch. Andrej Drgoňa, v dôsledku predčasného ukončenia zmluvy o dielo so zhotoviteľom stavby, spoločnosťou EURO-BUILDING, a.s..

V existujúcej projektovej dokumentácii je nutné revitalizovať nasledovné časti:

***Časť hľadisko a javisko:***

* architektúra
* statika
* vzduchotechnika
* hľadisko a javisko (sedadlá naviac)
* akustika
* požiarna ochrana

***Časť administratívna budova:***

* architektúra
* statika
* elektroinštalácia
* zdravotechnika
* vykurovanie
* požiarna ochrana

Cieľom revitalizácie projektovej dokumentácie je:

Rozšíriť rozsah projektovej dokumentácie na administratívnu budovu a zosúladenie ostatných častí projektu na aktuálny stav riešenia rekonštrukcie budovy Bratislavského bábkového divadla.

Realizácia stavby je podmienená súhlasným stanoviskom Krajského pamiatkového úradu (ďalej len "KPÚ"), stavebným povolením a podmienkami v ňom uvedenými.

Kompletná projektová dokumentácia, ktorá je predmetom revitalizácie, bola uverejnená v profile verejného obstarávateľa v priebehu podlimitnej zákazky na zhotoviteľa stavby na nasledovnom odkaze:

<https://www.uvo.gov.sk/vyhladavanie-zakaziek/detail/dokumenty/410273>

**Osobitná požiadavka na plnenie:**

* Zohľadnenie Katalógu adaptačných opatrení miest a obcí BSK na nepriaznivé dôsledky zmeny klímy pri realizácii projektových prác  
  (<http://www.region-bsk.sk/SCRIPT/ViewFile.aspx?docid=10064996>)

**Odôvodenie osobitnej požiadavky na plnenie:**

Uznesením zastupiteľstva BSK č. 16/2017 zo dňa 17.2.2017 ukladá zastupiteľstvo BSK riaditeľovi Úradu BSK v rámci vlastných investičných aktivít BSK uprednostňovať realizáciu technických riešení v zmysle opatrení navrhnutých v Katalógu adaptačných opatrení miest a obcí Bratislavského samosprávneho kraja na nepriaznivé dôsledky zmeny klímy.

Príloha č. 2: Čestné vyhlásenia

*Obchodné meno:*

*Sídlo/miesto podnikania:*

*IČO:*

**Čestné vyhlásenie**

**k podmienkam zákazky**

1. Vyhlasujeme, že **súhlasíme** s podmienkami zákazky na predmet zákazky **„Revitalizácia projektovej dokumentácie rekonštrukcie Bratislavského bábkového divadla“**, ktoré určil verejný obstarávateľ v podmienkach zákazky.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že predkladáme iba jednu ponuku a nie sme členom skupiny dodávateľov, ktorá predkladá ponuku ani nebudeme vystupovať ako subdodávateľ iného uchádzača, ktorý predkladá ponuku.

V............................ dňa...................................

...................................................

meno a priezvisko, funkcia

podpis[[1]](#footnote-1)

**Čestné vyhlásenie**

**o vytvorení skupiny dodávateľov**

1. Podpísaní zástupcovia dodávateľov uvedených v tomto vyhlásení týmto vyhlasujeme, že predkladáme spoločnú ponuku v zákazke s nízkou hodnotou pod názvom **„Revitalizácia projektovej dokumentácie rekonštrukcie Bratislavského bábkového divadla“**. Skupina pozostáva z nasledovných samostatných právnych subjektov:

Subjekt 1:[[2]](#footnote-2)

Subjekt 2:

1. V prípade, že naša spoločná ponuka bude úspešná a bude verejným obstarávateľom prijatá, súhlasíme, aby bola objednávka vystavená objednávateľom na splnomocneného zástupcu skupiny dodávateľov, ktorým je:[[3]](#footnote-3)
2. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle podmienok zákazky (vylúčenie zo zákazky s nízkou hodnotou), vrátane zodpovednosti za škodu spôsobenú verejnému obstarávateľovi v zmysle všeobecne záväzných právnych predpisov platných v Slovenskej republike.

V............................ dňa...................................

...................................................

Subjekt 1

meno a priezvisko, funkcia

podpis

V............................ dňa...................................

...................................................

Subjekt 2

meno a priezvisko, funkcia

podpis

Obchodné meno:

Sídlo/ miesto podnikania:

IČO:

**Čestné vyhlásenie**

Vyhlasujeme, že **spĺňame podmienky účasti – podmienky osobného postavenia podľa zákona č. 343/2015 Z. z.** o verejnom obstarávaní a o zmene a doplnení niektorých zákonov v znení neskorších predpisov **v celom rozsahu podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.**

V............................ dňa...................................

.............................................

meno a priezvisko, funkcia

podpis[[4]](#footnote-4)

Príloha č. 3: FORMULÁR PRE zákazku s nízkou hodnotou

|  |  |  |  |  |  |  |  |
| --- | --- | --- | --- | --- | --- | --- | --- |
| **Bratislavské bábkové divadlo, Dunajská 36, 811 08 Bratislava** | | | | | | | |
| **FORMULÁR PRE zákazku s nízkou hodnotou**  na predloženie ponuky v zákazke s nízkou hodnotou podľa internej smernice verejného obstarávateľa  a v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov | | | | | | | |
| Žiadame Vás o vypracovanie záväznej ponuky na predmet zákazky: | | | | **Identifikačné údaje uchádzača**  ***vyplní uchádzač*** | | | |
| **„Revitalizácia projektovej dokumentácie rekonštrukcie Bratislavského bábkového divadla“** | | | |
| Opis a rozsah predmetu zákazky | | | |
| Predmetom tejto zákazky je výber najvhodnejšej spoločnosti, ktorá zabezpečí plnenie predmetu zákazky.  Bližšia špecifikácia predmetu zákazky je uvedená v Prílohe č. 1 Výzvy.  Kritérium pre hodnotenie ponúk je bližšie špecifikované v Prílohe č. 5 Výzvy. | | | | **Názov:**  **Sídlo:**  **IČO:**  **IČ DPH:**  **Kontaktná osoba:**  **Telefón:**  **Email:** | | | |
| Miesto realizácie predmetu zákazky: | Bratislavské bábkové divadlo, Dunajská 36, 811 08 Bratislava | | | | | | |
| Termín plnenia predmetu zákazky: | špecifikovaný v Prílohe č. 4 Výzvy | | | | | | |
| Kontaktná osoba: | Ing. Ján Brtiš  e-mail: [brtis@babkovedivadlo.sk](mailto:brtis@babkovedivadlo.sk) tel.:0903 463 061 | | | | | | |
| **Podmienky účasti:** | špecifikované v bode č. 4 Výzvy | | | | | | |
| **Predpokladaná hodnota zákazky:** | 46 000,00 EUR bez DPH | | | | | | |
|  | | | | | | | |
| **Názov zákazky** | **Celková cena za celý predmet zákazky v EUR bez DPH** | **Sadzba DPH**  **(%)** | | | **Výška DPH**  **(EUR)** | | **Celková cena za celý predmet zákazky v EUR s DPH** |
| „Revitalizácia projektovej dokumentácie rekonštrukcie Bratislavského bábkového divadla““ | *Vyplní uchádzač* | *Vyplní uchádzač* | | | *Vyplní uchádzač* | | *Vyplní uchádzač* |
|  | | | Vyplní uchádzač  ………………………  Dátum | | | Vyplní uchádzač  ………………………  Podpis oprávnenej osoby | |
| Záväzná platnosť ponuky do: | 22.2. 2019 | | | | | | |
| Termín na doručenie ponúk: | **8. 2, 2019 do 14:00 hod.** | | | | | | |
| Spôsob predkladania ponúk:  Vašu záväznú ponuku nám zašlite na adresu: | elektronicky – prostredníctvom e-mailu | | | | | | |
| brtis@babkovedivadlo.sk | | | | | | |
| Poznámka:  Ak uchádzač nie je platcom DPH, na túto skutočnosť upozorní. Verejný obstarávateľ bude ponúknutú cenu považovať za konečnú.  Verejný obstarávateľ si vyhradzuje právo neakceptovať ponuky zaslané po lehote na predkladanie ponúk.  Verejný obstarávateľ si vyhradzuje právo zmeniť podmienky tejto zákazky s nízkou hodnotou alebo ju zrušiť.  Verejný obstarávateľ si vyhradzuje právo odmietnuť všetky predložené ponuky a nezadať zákazku žiadnemu z uchádzačov.  Uchádzač zaslaním ponuky súhlasí so všetkými podmienkami verejného obstarávateľa uvedenými vo Výzve na predloženie ponuky, v obchodných podmienkach a v tomto formulári pre zákazku s nízkou hodnotou.  Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením tejto zákazky, zmenou podmienok alebo v súvislosti s akýmkoľvek rozhodnutím verejného obstarávateľa. | | | | | | | |

Príloha č. 4: Obchodné podmienky

***Obchodné podmienky plnenia predmetu zákazky:***

**„Revitalizácia projektovej dokumentácie rekonštrukcie Bratislavského bábkového divadla“**

**Predmet objednávky**

Poskytovateľ sa zaväzuje zrealizovať všetky položky opisu predmetu objednávky, ktoré sú bližšie špecifikované v Prílohe č.1.

Predmet objednávky sa považuje za splnený protokolárnym prevzatím predmetu objednávky objednávateľom.

## Cena objednávky

Celková cena objednávky je *Vyplní uchádzač* ,- EUR bez DPH, *Vyplní uchádzač*,- EUR s DPH v súlade s predloženým návrhom na plnenie predmetu objednávky.

|  |  |  |  |  |
| --- | --- | --- | --- | --- |
| **Rozsah revitalizácie projektovej dokumentácie na rekonštrukciu Bratislavského bábkového divadla** | | | | |
|  |  |  |  |  |
|  | **Cena v EUR**  **bez DPH** | **Sadzba DPH**  **v ٪** | **Výška DPH**  **v EUR** | **Cena v EUR**  **s DPH** |
| ***Časť hľadisko a javisko:*** |  |  |  |  |
| Architektúra | *Vyplň údaj* | *Vyplň údaj* | *Vyplň údaj* | *Vyplň údaj* |
| Statika | *Vyplň údaj* | *Vyplň údaj* | *Vyplň údaj* | *Vyplň údaj* |
| Akustika | *Vyplň údaj* | *Vyplň údaj* | *Vyplň údaj* | *Vyplň údaj* |
| Požiarna ochrana | *Vyplň údaj* | *Vyplň údaj* | *Vyplň údaj* | *Vyplň údaj* |
| ***Časť administratívna budova:*** |  |  |  |  |
| Architektúra | *Vyplň údaj* | *Vyplň údaj* | *Vyplň údaj* | *Vyplň údaj* |
| Statika | *Vyplň údaj* | *Vyplň údaj* | *Vyplň údaj* | *Vyplň údaj* |
| Elektroinštalácia | *Vyplň údaj* | *Vyplň údaj* | *Vyplň údaj* | *Vyplň údaj* |
| Zdravotechnika | *Vyplň údaj* | *Vyplň údaj* | *Vyplň údaj* | *Vyplň údaj* |
| Vykurovanie | *Vyplň údaj* | *Vyplň údaj* | *Vyplň údaj* | *Vyplň údaj* |
| Požiarna ochrana | *Vyplň údaj* | *Vyplň údaj* | *Vyplň údaj* | *Vyplň údaj* |
| **Celková cena za celý predmet zákazky v EUR bez DPH:** | | | ***Vyplň údaj*** | |
| **Výška DPH v EUR:** | | | ***Vyplň údaj*** | |
| **Celková cena za celý predmet zákazky v EUR s DPH:** | | | ***Vyplň údaj*** | |

V cene diela je projektová dokumentácia v množstve 6 kusov a 3 vyhotovenia na CD. Cena zahŕňa aj zmeny, alebo doplnky, ktoré budú požadované v priebehu schvaľovacieho procesu z dôvodu vád diela spôsobených nerešpektovaním právnych noriem, predpisov, technických noriem a dohôd vyplývajúcich z tejto objednávky.

## Spolupôsobenie a podklady objednávateľa

Objednávateľ sa zaväzuje poskytnúť poskytovateľovi všetky podklady potrebné pre riadne plnenie zo strany poskytovateľa podľa jednotlivých bodov, ktoré sú predmetom plnenia. Každá strana je oprávnená odmietnuť požadovanú súčinnosť len v prípade, ak táto nesúvisí s plnením podľa tejto objednávky, alebo ak je s prihliadnutím na všetky okolnosti nespravodlivé požadovať takéto plnenie, najmä v prípade, ak by poskytnutie takejto súčinnosť výrazne finančne, či inak zaťažilo niektorú zo strán a je zrejmé, že požadovanie takejto súčinnosti sa v čase podpísania tejto objednávky nemohlo predpokladať a pri tom nevznikla žiadna objektívna skutočnosť oproti momentu podpisu tejto objednávky, ktorá by požadovanie takejto súčinnosti opodstatnila.

Poskytovateľ sa zaväzuje vykonať činnosti, ktoré sú predmetom tejto objednávky osobne, resp. v spolupráci s osobami, oprávnenými na vykonávanie vybraných činností vo výstavbe podľa § 45 stavebného zákona v platnom znení.

## Špecifikácia autorských práv

1. Autorské práva sa riadia zákonom č. 185/2015 Z. z. Autorský zákon (ďalej len „AZ“).
2. Akékoľvek architektonické diela zriadené podľa tejto objednávky a ďalšie podklady vypracované v súvislosti s plnením podľa tejto objednávky, ktoré napĺňajú znaky architektonického diela alebo iného diela v zmysle AZ sa ďalej v texte označuje jednotne ako **„dielo“**.
3. Zhotoviteľ udeľuje objednávateľovi vecne, časovo a teritoriálne neobmedzenú licenciu na použitie diela zhotoveného podľa tejto objednávky, na základe ktorej je objednávateľ oprávnený použiť dielo pre dosiahnutie účelu zhotovenia diela – t. j. vydania právoplatného územného rozhodnutia, vydania právoplatného stavebného povolenia a zrealizovania ním investovanej stavby.
4. Zhotoviteľ vyjadruje súhlas s tým, že objednávateľ je oprávnený používať dielo a jeho časti v zmysle tejto objednávky a v súlade s ustanovením § 19 a nasl. AZ v neobmedzenom rozsahu najmä, nie však výlučne niektorým z nasledovných spôsobov:
   * spracovanie diela alebo jeho častí,
   * spojenie diela s iným dielom,
   * zaradenie diela do databázy,
   * vyhotovenie rozmnoženín diela alebo jeho častí,
   * verejné rozširovanie originálu diela alebo rozmnoženín diela alebo jeho častí,
   * uvedenie diela alebo jeho častí na verejnosti,
   * verejné vykonanie diela alebo jeho častí vrátane realizácie stavebných prác (stavby) podľa diela alebo jeho častí,
   * odstránenie vád diela alebo jeho častí,
   * použitie diela alebo jeho častí ako podklad na spracovanie iného diela,
   * použitie zhotoveného diela ako súčasť súťažných podkladov pre účely verejného obstarávania pre výber zhotoviteľov stavby v zmysle § 42 a § 43 zákona o verejnom obstarávaní a na podanie žiadosti na získanie finančných prostriedkov z Európskych fondov alebo iných finančných nástrojov,
   * akýkoľvek iný spôsob použitia diela v súlade s jeho účelom a účelom tejto objednávky.
5. Odplata za udelenie licencie je zahrnutá v odplate podľa objednávky. Pri takomto použití diela ostávajú osobnostné autorské práva nedotknuté.
6. Poskytovateľ ďalej udeľuje objednávateľovi licenciu pre použitie rozpracovanej časti diela v prípade, že k ukončeniu objednávky došlo z dôvodu oprávneného odstúpenia objednávateľa od tejto objednávky a za predpokladu, že rozpracovaná časť diela bude použitá výlučne spôsobom a v rozsahu smerujúcom k ukončeniu resp. kompletizácii projektovej dokumentácie a následne k realizácii stavebného diela. Odplata za udelenie takejto licencie je taktiež zahrnutá v odplate podľa objednávky. Osobnostné autorské práva ostávajú aj v tomto prípade zachované.
7. Licencie uvedené v tejto prílohe vstupujú do účinnosti v momente, keď jednotlivé diela zaradené pod pojem „dielo“ sú v zmysle objednávky uhradené.
8. Zhotoviteľ vyjadruje súhlas s poskytnutím diela alebo ktorejkoľvek jeho časti tretím osobám, ako aj s udelením sublicencie, a to aj bez jeho predošlého písomného súhlasu. Odmena za udelenie sublicencie, ako aj za poskytnutie diela alebo jeho častí tretím osobám, je zahrnutá v dohodnutej cene za dielo.
9. Autori vyhlasujú že autorské architektonické diela podľa tejto objednávky, neporušujú autorské práva tretích osôb. V opačnom prípade zodpovedajú za škodu, ktorá porušením autorských práv tretích osôb vznikne.
10. Objednávateľ je oprávnený poskytnúť dielo, zhotovené podľa tejto objednávky, tretím osobám len pre účely, vyplývajúci z tejto objednávky, a to najmä:
    1. pre potreby konaní súvisiacich s povolením stavby
    2. potreby výberových konaní na zhotoviteľov stavby
    3. pre potreby zabezpečenia finančných zdrojov na realizáciu stavby
11. Iné použitie diela objednávateľom je podmienené súhlasom autorov, pričom autori majú nárok na primeranú odmenu, ktorú objednávateľ týmto použitím získa.
12. Poskytnutie diela objednávateľom tretím osobám na iné účely ako je stanovené v tejto prílohe, ako sú napríklad reklamné účely dodávateľských firiem, propagácia použitých výrobkov a zariadení v stavebnom diele tretími subjektami a pod., je podmienené výslovným súhlasom zhotoviteľa a to za odplatu podľa osobitnej dohody.
13. Zánikom objednávateľa licencia prechádza na právneho nástupcu objednávateľa spolu s vlastníctvom diela v súlade s ustanoveniami stavebného zákona v platnom znení.

Objednávateľ je oprávnený pokynmi usmerňovať realizáciu diela, pričom pokyny objednávateľa nesmú ísť nad rámec objednávky. Pokyny objednávateľa v zmysle tohto bodu a vyhotovené v súlade s týmto bodom sú pre poskytovateľa záväzné.

**Termíny plnenia:** najneskôr do 8 týždňov odo dňa nadobudnutia účinnosti objednávky.

V prípade potreby je poskytovateľ povinný podať žiadosť na príslušný stavebný úrad a Krajský pamiatkový úrad.

Ak vzniknú počas spracovania diela prekážky, ktoré zmluvné strany nemôžu/nemohli ovplyvniť, a ktoré bránia dodržať dohodnuté termíny, predlžuje sa čas plnenia o dobu trvania týchto prekážok.

## Platobné podmienky

Podkladom pre platbu bude faktúra vystavená poskytovateľom na podklade objednávateľom potvrdeného akceptačného protokolu po realizácii predmetu zákazky. Lehota splatnosti vystavenej faktúry je 30 dní a začína plynúť dňom jej doručenia objednávateľovi. V prípade, ak vo faktúre budú uvedené údaje v rozpore s objednávkou a týmito obchodnými podmienkami, alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie, a to v lehote jej splatnosti. Nová lehota splatnosti začne plynúť až po doručení novej faktúry objednávateľovi.

## Prechod vlastníckych práv

Vlastníctvo k vyhotovenému dielu podľa predmetu tejto objednávky, projektová dokumentácia, prechádza na objednávateľa po odovzdaní a prebratí diela a zároveň po pripísaní dohodnutej ceny na konto poskytovateľa.

Zápis o odovzdaní a prevzatí diela – „Akceptačný protokol“ – objednávateľ potvrdí po prebratí a kontrole dokumentácie.

Veci určené na vykonanie diela, ktoré sú vlastníctvom objednávateľa, poskytovateľ po upotrebení, najneskôr v deň odovzdania posledného predmetu tejto objednávky, vráti objednávateľovi.

Poskytovateľ sa zaväzuje zachovávať mlčanlivosť o informáciách, s ktorými príde do styku pri plnení predmetu tejto objednávky, ďalej sa zaväzuje nezneužívať ich a neposkytovať ich tretím osobám. Tento záväzok trvá aj po ukončení tohto zmluvného vzťahu.

## Podmienky pre odstraňovanie zistených vád

Poskytovateľ sa zaručuje, že predmet objednávky, jeho projektované stavebno – technické parametre a iné súvisiace parametre budú vypracované podľa predpisov platných v Slovenskej republike a budú mať vlastnosti stanovené technickými podmienkami a záväznými normami platnými v Slovenskej republike.

Zistené vady v čase plynutia záručnej doby budú odstránené bezodkladne.

Vady zistené po odovzdaní a prevzatí predmetu objednávky oznámi objednávateľ písomne kontaktnej osobe poskytovateľa bez zbytočného odkladu (tzv. reklamácia).

Poskytovateľ garantuje dobu odozvy na hlásenie vady plnenia do dvoch pracovných dní. Objednávateľ a poskytovateľ vzájomne dohodnú dobu dodania opravy vo väzbe na príslušný typ vady. Pokiaľ z povahy vady vyplýva, že na odstránenie vady je potrebná dlhšia doba, poskytovateľ je povinný o tom objednávateľa písomne upovedomiť a dohodnúť s ním primeranú lehotu.

Odstránením reklamovanej vady diela nezaniká objednávateľovi nárok na náhradu škody, ak mu takáto preukázateľne vznikla.

V prípade, že sa dielo podľa tejto objednávky použije v procese verejného obstarávania, poskytovateľ sa zaväzuje poskytnúť objednávateľovi súčinnosť v potrebnom rozsahu, týkajúce sa napríklad vysvetľovania súťažných podkladov a sprievodnej dokumentácie a odborné stanoviská pri uplatnení revíznych postupov.

## Spoločné a záverečné ustanovenia

Záručné podmienky: záruka 24 mesiacov odo dňa prevzatia a akceptácie diela.

V prípade, že objednávateľ zruší alebo odstúpi od objednávky z dôvodov, neležiacich na strane poskytovateľa, bude poskytovateľ, rozpracované dielo ku dnu zrušenia alebo odstúpenia, fakturovať objednávateľovi vo výške percentuálneho rozpracovania predmetu objednávky s preukázaním nákladov, s následným odovzdaním rozpracovanej časti diela v jednom vyhotovení.

Právne vzťahy osobitne neupravené touto objednávkou sa riadia príslušnými ustanoveniami Obchodného zákonníka a súvisiacimi právnymi predpismi.

Poskytovateľ berie na vedomie, že uzatvára tento zmluvný vzťah (objednávku) s objednávateľom ako orgánom spravujúcim majetok Bratislavského samosprávneho kraja, ktorý v zmysle základných princípov zákona č. 211/2000 Z. z. o slobodnom prístupe k informáciám a o zmene niektorých zákonov (zákon o slobode informácií) v znení neskorších predpisov „čo nie je tajné, je verejné“ a „prevažujúci verejný záujem nad obchodnými a ekonomickými záujmami osôb“, na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú používania verejných financií alebo nakladania s majetkom Bratislavského samosprávneho kraja a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto objednávky, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, a iné), na internetovej stránke objednávateľa za účelom zvyšovania transparentnosti samosprávy pre občanov a kontroly verejných. financií občanmi. Tento súhlas sa udeľuje bez akýchkoľvek výhrad a bez časového obmedzenia.

………………………………….

Dátum: ………………. podpis oprávnenej osoby uchádzača

Príloha č. 5: Spôsob uplatnenia hodnotiaceho kritéria a spôsob určenia cenY

Verejný obstarávateľ posúdi v rámci vyhodnocovania ponúk ponuky uchádzačov, ktoré boli zaradené do vyhodnotenia. Verejný obstarávateľ bude hodnotiť ponuky uchádzačov podľa kritéria:

**Celková cena za celý predmet zákazky v EUR s DPH**

Úspešný bude ten uchádzač, ktorý predloží/požaduje najnižšiu (celkovú) cenu za poskytnutie predmetu zákazky v EUR s DPH. Poradie uchádzačov sa zostaví podľa výšky ponukovej ceny vzostupne od 1 po x, kde x je počet uchádzačov.

Uchádzač celkovú ponúkanú cenu uvedie do „Formulára pre zákazku s nízkou hodnotou“- ***Príloha č. 3*** Výzvy a do „Obchodných podmienok“- ***Príloha č. 4*** Výzvy.

**Spôsob určenia ceny:**

Uchádzačom navrhovaná cena za poskytnutie požadovaného predmetu zákazky, uvedená v ponuke uchádzača, bude vyjadrená v eurách (EUR).

V cene za poskytnutie celého predmetu zákazky uvedenej v ponuke uchádzača budú započítané všetky náklady uchádzača súvisiace s realizáciou predmetu zákazky (napr. prípadné ďalšie príplatky alebo poplatky a pod.). Cena musí zahŕňať všetky náklady uchádzača na riadne poskytnutie predmetu zákazky.

Uchádzač uvedie cenu **zaokrúhlenú na 2 desatinné miesta.**

Ak je uchádzač platiteľom dane z pridanej hodnoty (ďalej len DPH), navrhovanú cenu uvedie v zložení:

* navrhovaná cena bez DPH
* sadzba DPH a výška DPH
* navrhovaná cena vrátane DPH

Ak uchádzač nie je platiteľom DPH, na túto skutočnosť upozorní. Verejný obstarávateľ bude ponúknutú cenu považovať za konečnú.

V prípade, ak uchádzač ku dňu predkladania ponuky nie je platcom DPH, avšak po vystavení objednávky sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platcu DPH, je ním predložená celková cena konečná a nemenná a bude považovaná za cenu na úrovni s DPH.

1. ***Čestné vyhlásenie musí byť podpísané oprávnenou osobou uchádzača, t. j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov.*** [↑](#footnote-ref-1)
2. Ku každému zo subjektov/členov skupiny dodávateľov sa požaduje uviesť obchodné meno, sídlo/miesto podnikania, IČO. [↑](#footnote-ref-2)
3. Požaduje sa uviesť vedúceho člena skupiny dodávateľov v rozsahu obchodné meno, sídlo/miesto podnikania, IČO. [↑](#footnote-ref-3)
4. ***Čestné vyhlásenie musí byť podpísané oprávnenou osobou uchádzača, t. j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov.*** [↑](#footnote-ref-4)